CELEX: 32021D0258
Language: lt
Date: 1613606400000
Title: Tarybos sprendimas (BUSP) 2021/258 2021 m. vasario 18 d. kuriuo iš dalies keičiamas Sprendimas 2011/101/BUSP dėl ribojamųjų priemonių atsižvelgiant į padėtį Zimbabvėje

2021 2 19   
               
               
                  LT
               
               
                  Europos Sąjungos oficialusis leidinys
               
               
                  L 58/51
               
            
         TARYBOS SPRENDIMAS (BUSP) 2021/258
         2021 m. vasario 18 d.
         kuriuo iš dalies keičiamas Sprendimas 2011/101/BUSP dėl ribojamųjų priemonių atsižvelgiant į padėtį Zimbabvėje
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2011 m. vasario 15 d. Taryba priėmė Sprendimą 2011/101/BUSP (1) dėl ribojamųjų priemonių atsižvelgiant į padėtį Zimbabvėje;
                  
               
                     (2)
                  
                  
                     Taryba, atsižvelgdama į politinę padėtį Zimbabvėje, atliko Sprendimo 2011/101/BUSP peržiūrą;
                  
               
                     (3)
                  
                  
                     ribojamųjų priemonių galiojimas turėtų būti pratęstas iki 2022 m. vasario 20 d. Taryba turėtų nuolat tas ribojamąsias priemones peržiūrėti atsižvelgdama į politinius ir saugumo pokyčius Zimbabvėje;
                  
               
                     (4)
                  
                  
                     iš Sprendimo 2011/101/BUSP I priede pateikto asmenų ir subjektų sąrašo turėtų būti išbrauktas įrašas apie vieną mirusį asmenį. Turėtų būti atnaujintos ribojamosios priemonės, taikomos trims asmenimis ir vienam subjektui, įtrauktiems į tą priedą, taip pat turėtų būti atnaujinta tame priede nustatyta su dviem asmenimis susijusi identifikuojamoji informacija ir jų įtraukimo į sąrašą priežastys. Turėtų būti atnaujintas ribojamųjų priemonių galiojimo sustabdymas trims asmenimis, įtrauktiems į to sprendimo II priedą, o vienas miręs asmuo turėtų būti išbrauktas iš to sprendimo II priedo;
                  
               
                     (5)
                  
                  
                     todėl Sprendimas 2011/101/BUSP turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas 2011/101/BUSP iš dalies keičiamas taip:
            
                        1.
                     
                     
                        10 straipsnis pakeičiamas taip:
                        
                           „10 straipsnis
                           
                              1.   Šis sprendimas įsigalioja jo priėmimo dieną.
                           
                           
                              2.   Šis sprendimas taikomas iki 2022 m. vasario 20 d.
                           
                           
                              3.   4 straipsnio 1 dalyje ir 5 straipsnio 1 bei 2 dalyse nurodytų priemonių tiek, kiek jos taikomos II priede išvardytiems asmenims, galiojimas sustabdomas iki 2022 m. vasario 20 d.
                           
                           
                              4.   Šis sprendimas nuolat peržiūrimas ir atitinkamai atnaujinamas arba iš dalies keičiamas, jei Taryba mano, kad jo tikslai nebuvo pasiekti.“;
                           
                        
                     
                  
                        2.
                     
                     
                        I priedas pakeičiamas šio sprendimo I priedu;
                     
                  
                        3.
                     
                     
                        II priedas iš dalies keičiamas taip, kaip nurodyta šio sprendimo II priede.
                     
                  
         
            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
            
         
         
            Priimta Briuselyje 2021 m. vasario 18 d.
            
               
                  Tarybos vardu
               
               
                  Pirmininkė
               
               A. P. ZACARIAS
            
         
         
            (1)  2011 m. vasario 15 d. Tarybos sprendimas 2011/101/BUSP dėl ribojamųjų priemonių Zimbabvei (OL L 42, 2011 2 16, p. 6).
      
      
         
            I PRIEDAS
            4 IR 5 STRAIPSNIUOSE NURODYTI ASMENYS IR SUBJEKTAI
            I.   Asmenys
            
                         
                     
                     
                        Vardas, pavardė (ir galimi slapyvardžiai)
                     
                     
                        Identifikuojamoji informacija
                     
                     
                        Įtraukimo į sąrašą priežastys
                     
                  
                        2.
                     
                     
                        MUGABE, Grace
                     
                     
                        Gimusi 1965 m. liepos 23 d.
                        Paso Nr. AD001159
                        Asmens tapatybės kortelės Nr. 63-646650Q70
                     
                     
                        Buvusi Zimbabvės Afrikos nacionalinės sąjungos (Patriotinio fronto) moterų lygos sekretorė, dalyvavo veikloje, kuria šiurkščiai pažeidžiami demokratijos, pagarbos žmogaus teisėms ir teisinės valstybės principai. 2002 m. užgrobė ūkį „Iron Mask Estate“; įtariama neteisėtai gavusi daug pelno iš deimantų kasybos.
                     
                  
                        5.
                     
                     
                        CHIWENGA, Constantine
                     
                     
                        Viceprezidentas
                        Buvęs Zimbabvės gynybos pajėgų vadas, (atsargos generolas), gimęs 1956 m. rugpjūčio 25 d.
                        Paso Nr. AD000263
                        Asmens tapatybės kortelės Nr. 63-327568M80
                     
                     
                        Viceprezidentas ir buvęs Zimbabvės gynybos pajėgų vadas. Jungtinės operacinės vadovybės narys, prisidėjęs formuojant represinę valstybės politiką arba jai vadovaujant. Naudojo armiją ūkiams užgrobti. 2008 m. rinkimų metu buvo vienas iš pagrindinių smurto, susijusio su papildomo prezidento rinkimų turo procesu, kurstytojų.
                     
                  
                        7.
                     
                     
                        SIBANDA, Phillip Valerio (dar žinomas kaip Valentine)
                     
                     
                        Zimbabvės gynybos pajėgų vadas.
                        Zimbabvės nacionalinės armijos vadas, generolas, gimęs 1956 m. rugpjūčio 25 d. arba 1954 m. gruodžio 24 d.
                        Asmens tapatybės kortelės Nr. 63-357671H26
                     
                     
                        Zimbabvės gynybos pajėgų vadas ir buvęs Zimbabvės nacionalinės armijos vadas. Vyresnysis karininkas, palaikantis ryšius su Vyriausybe ir prisidėjęs formuojant represinę valstybės politiką arba jai vadovaujant.
                     
                  II.   Subjektai
            
                         
                     
                     
                        Pavadinimas
                     
                     
                        Identifikuojamoji informacija
                     
                     
                        Įtraukimo į sąrašą priežastys
                     
                  
                        1.
                     
                     
                        Zimbabwe Defence Industries (Zimbabvės gynybos pramonė)
                     
                     
                        10th floor, Trustee House, 55 Samora Machel Avenue, PO Box 6597, Harare, Zimbabwe.
                     
                     
                        Susijusi su Gynybos ministerija ir Zimbabvės Afrikos nacionalinės sąjungos (Patriotinio fronto) Vyriausybės frakcija.
                     
                  
      
      
         
            II PRIEDAS
            Sprendimo 2011/101/BUSP II priede išbraukiamas įrašas, susijęs su šiuo asmeniu:
            
                        „4.
                     
                     
                        Shiri, Perence (dar žinomas kaip Bigboy) Samson Chikerema“.